open-index/open-wikipedia-markdown huggingface dataset:
ทาโกยากิ

**ทาโกยากิ** () เป็นชื่ออาหารญี่ปุ่นอย่างหนึ่ง โดยเป็นเกี๊ยว ทรงกลม ทำจากแป้ง น้ำ นม และไข่ผสมกัน หรือที่เรียกรวมกันในภาษาอังกฤษว่า "แบตเทอร์" (batter) ใส่ไส้เป็นหมึกตัวเล็กทั้งตัวหรือหั่นเต๋า, เท็มปูระขูดหรือที่เรียกว่า "เท็งกาซุ", ขิงดองหรือที่เรียกว่า "เบนิโชงะ" หรือหัวหอมเขียว แล้วทำให้สุกโดยทอดหรือปิ้งในกระทะหลุมอย่างกระทะขนมครก ปัจจุบัน มักราดซอสทาโกยากิ และมายองเนส แล้วโรยสาหร่ายเขียวที่เรียก "อาโอโนริ" กับปลาทูขอดทอดแห้งหรือที่เรียกว่า "คัตสึโอบูชิ" ด้วย

thumb|170px|กระทะสิบหกหลุม สำหรับทอดทาโกยากิ

## ประวัติ
พ่อค้าอาหารริมถนนชาวญี่ปุ่นชื่อ เอ็นโด โทเมกิจิ (遠藤留吉, Endō Tomekichi) คิดค้นทาโกยากิขึ้นใน พ.ศ. 2478 โดยดัดแปลงมาจากอาหารชื่อ "อากาชิยากิ" (明石焼き, Akashiyaki) แล้ววางขายในโอซากะ แรกเริ่ม ทาโกยากิได้รับความนิยมเป็นอันมากในคันไซ แล้วแพร่ไปคันโต ก่อนจะไปสู่ท้องที่อื่น ๆ ตามลำดับ บัดนี้ ยังเป็นที่นิยมภายนอกประเทศญี่ปุ่นด้วย สำหรับในญี่ปุ่นเอง เดิมทาโกยากิมีขายทั่วไปตามรถเข็นริมถนน ที่เรียก "ยาไต" ปัจจุบันมีวางขายในภัตตาคาร ห้างสรรพสินค้า และร้านซื้อสะดวกยี่สิบสี่ชั่วโมงด้วย นอกจากนี้ ญี่ปุ่นยังผลิตทาโกยากิแช่แข็งส่งออกไปขายนอกประเทศเป็นอันมาก และทาโกยากิกลายเป็นอาหารประจำถิ่นโอซากะและคันไซ

## ที่มาของคำ
คำว่า "ยากิ" นั้นมาจาก คำ "ยากุ" () หมายถึง ทอด ย่าง หรือปิ้ง และเป็นคำประกอบชื่ออาหารอีกหลายชนิดของญี่ปุ่น เช่น เท็ปปังยากิ, ยากิโตริ, เทริยากิ และสุกี้ยากี้

## กระทะหลุม
สำหรับกระทะหลุมอันมีไว้ทอดหรือปิ้งทาโกยากินั้น ภาษาญี่ปุ่นเรียก "ทาโกยากิกิ" () หรือ "ทาโกยากินาเบะ" () ทำจากเหล็กหล่อ (cast iron) ลักษณะเป็นหลุมกลม ๆ เล็ก ๆ ใช้หยอดทาโกยากิลงไปเมื่อกระทะร้อนได้ที่แล้ว แต่บางที เครื่องทำทาโกยากิที่ต่อกับแก๊สหุงต้มก็นิยมใช้ในเทศกาลต่าง ๆ และเครื่องใช้ไฟฟ้าลักษณะอย่างเตาก็นิยมใช้ทำทาโกยากิในครัวเรือน

## ดูเพิ่ม

* อาหารญี่ปุ่น
* ยอร์กเชอร์พุดดิง
* โอโกโนมิยากิ

## อ้างอิง

หมวดหมู่:อาหารข้างถนน
หมวดหมู่:อาหารจากเนื้อหมึก
หมวดหมู่:อาหารญี่ปุ่น
Day & Night (ภาพยนตร์ พ.ศ. 2553)

**Day & Night** เป็นภาพยนตร์สั้นของพิกซาร์ซึ่งกำกับโดย เท็ดดี้ นิวตัน โดยเป็นเรื่องราวของ กลางวัน และ กลางคืน ซึ่งเคยจัดฉายก่อน ทอย สตอรี่ 3 แต่ได้รับการเปิดตัวพร้อมกันกับ ทอย สตอรี่ 3 ในรูปแบบดีวีดี

## เนื้อเรื่องย่อ

## การผลิต
สิ่งที่ปรากฏภายในตัวละครล้วนสร้างสรรค์จากคอมพิวเตอร์แอนิเมชัน โดยใช้เทคนิคการบังที่ช่วยให้ตัวละคร 2 มิติได้แสดงโลก 3 มิติที่ปรากฏขึ้นภายในร่างของพวกเขา

## รางวัลที่ได้รับ
*Day & Night* ได้รับการเสนอชื่อเข้าชิงรางวัลอคาเดมีแอนิเมชันขนาดสั้นยอดเยี่ยม ที่งานประกาศผลรางวัลออสการ์ ครั้งที่ 83  ภาพยนตร์ชุดนี้ชนะภาพยนตร์สั้นยอดเยี่ยมในรายการอะนิเมะอะวอร์ดครั้งที่ 38  วิฌวลเอ็ฟเฟ็กต์โซไซตี้ยังให้รางวัลแก่ *Day & Night* สำหรับความสำเร็จที่โดดเด่นในฐานะแอนิเมชันขนาดสั้น

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2553
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยพิกซาร์
หมวดหมู่:ทอย สตอรี่
กาฆามาร์กา

**กาฆามาร์กา** () เป็นเมืองในประเทศเปรู ตั้งอยู่ทางเหนือของประเทศ ในแคว้นกาฆามาร์กา อยู่สูงจากระดับน้ำทะเลปานกลาง 2,700 ม. (8,900 ฟุต) มีประชากรราว 217,000 คน อยู่ในภูมิอากาศร้อนชื้นศูนย์สูตร จึงมีอากาศอบอุ่น แห้งและมีแสงแดด มีดินที่อุดมสมบูรณ์ เมืองเป็นที่รู้จักในเรื่องผลิตภัณฑ์เครื่องใช้ประจำวันและชีส เมืองตั้งอยู่ในเขตเหมืองแร่ ผลิตสิ่งทอ เครื่องหนัง มีโบสถ์สร้างในคริสต์ศตวรรษที่ 17 และมหาวิหารสร้างในคริสต์ศตวรรษที่ 18 พิพิธภัณฑ์ และมหาวิทยาลัย อยู่ใกล้บริเวณพุน้ำร้อนซึ่งรู้จักกันในชื่อ สถานที่อาบน้ำของชาวอินคา กษัตริย์อินคาองค์สุดท้ายถูกปีซาร์โรนักรบชาวสเปนสำเร็จโทษที่เมืองนี้เมื่อ ค.ศ. 1533

## อ้างอิง

หมวดหมู่:เมืองในประเทศเปรู
หมวดหมู่:แคว้นกาฆามาร์กา
มารีน เลอ แปน

**มารีน เลอ แปน** (; เกิด **มารียง อาน แปรีน "มารีน" เลอ แปน** () เมื่อวันที่ 5 สิงหาคม ค.ศ. 1968) เป็นนักกฎหมายและนักการเมืองชาวฝรั่งเศสทางฝ่ายขวาจัด 

เลอ แปน เป็นลูกสาวคนเล็กของฌ็อง-มารี เลอ แปน พ่อของเธอเป็นประธานพรรคแนวร่วมแห่งชาติ

เธอเขาในวงการการเมืองในค.ศ. 1986 แต่จากค.ศ. 1998 ได้รับเลือกตั้งต่าง ๆ และดำรงตำแหน่งต่าง ๆ เช่น สมาชิกสภาแคว้นนอร์-ปาดกาแล (ค.ศ. 1998 - 2004; ค.ศ. 2010 - 2015) สมาชิกสภาแคว้นอีล-เดอ-ฟร็องส์ (ประจำจังหวัดโอดแซน ระหว่างค.ศ. 2004 - 2010) สมาชิกสภาแคว้นโอดฟร็องส์ (ค.ศ. 2016 - 2021) หรือสมาชิกสภาจังหวัดปาดกาแล ตั้งแต่ค.ศ. 2021

มารีน เลอ แปน ได้รับเลือกตั้งเป็นสมาชิกรัฐสภายุโรปประจำเขตแคว้นอีล-เดอ-ฟร็องส์ ระหว่างค.ศ. 2004 - 2009 จากนั้นได้รับเลือกตั้งสมัยที่ 2 ในประจำเขตฝรั่งเศสตะวันตกเฉียงเหนือ ระหว่างค.ศ. 2009 ถึงปีค.ศ. 2017 ได้รับเลือกตั้งเป็นสมัยที่ 3 ในการเลือกตั้งของค.ศ. 2014

เหตุการสำคัญของเธอบนวงการการเมืองคือเป็นการลงสมัครในการเลือกตั้งประธานาธิบดีฝรั่งเศสของพรรคแนวร่วมแห่งชาติ ซึ่งต่อจากลงสมัครของพ่อของเธอและการได้รับเลือกตั้งเป็นประธานใหม่ของพรรคในค.ศ. 2011 

เธอลงสมัครครั้งแรกในการเลือกตั้งของค.ศ. 2012 ซึ้งได้รับคะแนนเป็นจำนวนมากอันดับที่ 3 เนื่องจากได้รับ 17.9% 

จากนั้นเธอลงสมัครครั้งที่ 2 ในการเลือกตั้งของค.ศ. 2017 แล้วได้ผ่านรอบที่ 2 เนื่องจากได้รับคะแนนเป็นจำนวนมากอันดับที่ 2 (หรือ 21.3%) แต่กลับไม่ได้รับเลือกตั้งเนื่องจากได้รับคะแนนกว่า 33.9% เอง

ในการเลือกตั้งของค.ศ. 2022 เลอ แปน ลงสมัครอีกครั้งและผ่านรอบที่ 2 อีกครั้ง เนื่องจากได้รับคะแนนกว่า 23.1% แต่กลับไม่ได้รับเลือกตั้งอีกครั้ง เนื่องจากได้รับคะแนนกว่า 41.4% เอง

ในที่สุดเธอได้รับการเลือกตั้งเป็นสมาชิกสมัชชาแห่งชาติฝรั่งเศส ในการเลือกตั้งของค.ศ. 2017 ประจำเขตที่ 11 ของจังหวัดปาดกาแล แล้วได้รับเลือกตั้งเป็นสมัยที่ 2 ในการเลือกตั้งของค.ศ. 2022 หลังการเลือกตั้งครั้งนี้ เธอได้รับเลือกตั้งเป็นประธานกลุ่มของพรรคแนวร่วมแห่งชาติในสมัชชาแห่งชาติ

## บรรณานุกรม
* *[https://web.archive.org/web/20150816145233/http://www.marinelepen.fr/wp-content/pdf/contre-flots.pdf À contre flots]*, Jacques Grancher, 2006  (autobiography) 
* *[https://web.archive.org/web/20150531065323/http://www.marinelepen.fr/wp-content/pdf/pour-que-vive-la-france.pdf Pour que vive la France]*, Jacques Grancher, 2012, 260 pages 

## เชิงอรรถ


## อ้างอิง

## แหล่งข้อมูลอื่น

* 
* Profile on the European Parliament's official website
* 
* 

หมวดหมู่:นักการเมืองฝรั่งเศส
หมวดหมู่:บุคคลจากจังหวัดโอดแซน
กระแสอนุรักษ์

**กระแสอนุรักษ์** () หรือรู้จักกันในชื่อ **การอนุรักษ์ธรรมชาติ** เป็นขบวนการทางสังคม การเมือง และสิ่งแวดล้อม เพื่อปกป้อง คุ้มครอง รักษาไว้ซึ่งทรัพยากรธรรมชาติ อันรวมไปถึงสภาพทางธรณีวิทยา สภาพทางอุทกวิทยา สภาพทางบรรยากาศศาสตร์ สัตว์ พืช เห็ดรา สิ่งมีชีวิตอื่น ๆ ถิ่นที่อยู่ และสภาพแวดล้อมที่เหมาะสมแก่การดำเนินอยู่ของสัตว์ พืช เห็ดรา สิ่งมีชีวิตอื่น ๆ เหล่านั้น เพื่อให้ดำรงอยู่ได้ในอนาคต

กระแสอนุรักษ์ในยุคเริ่มแรกประกอบด้วยการประมง การจัดการสัตว์ป่า การทำป่าไม้อย่างยั่งยืน การอนุรักษ์ดินและน้ำ ต่อมาได้ขยายขอบเขตออกไป ตั้งแต่ใช้การจัดการทรัพยากรธรรมชาติที่ยั่งยืนและการรักษาพื้นที่ไร้มนุษย์อาศัย ไปจนถึงการรักษาความหลากหลายทางชีวภาพ

กระแสอนุรักษ์อาจมีความหมายเป็นส่วนหนึ่งของการอนุรักษ์สิ่งแวดล้อม แต่หลายคนแย้งว่า กระแสอนุรักษ์กับการอนุรักษ์สิ่งแวดล้อม นั้นแตกต่างกันทั้งแนวคิดและวิธีปฏิบัติ โดยเฉพาะในสหรัฐอเมริกา กระแสอนุรักษ์แตกต่างอย่างชัดเจนจากการอนุรักษ์สิ่งแวดล้อม ที่กระแสอนุรักษ์นั้นมีจุดมุ่งหมายเพื่อรักษาทรัพยากรธรรมชาติสำหรับการใช้ประโยชน์จากมนุษย์อย่างยั่งยืน
ส่วนในพื้นที่อื่นของโลก กระแสอนุรักษ์นั้นมีความความหมายที่กว้างกว่าโดยรวมการจัดสรรพื้นที่ธรรมชาติและการคุ้มครองสัตว์ป่า เพื่อคุณค่าอื่นๆของมันด้วยนอกเหนือจากประโยชน์สำหรับมนุษย์

## อ้างอิง

## แหล่งข้อมูลอื่น
* A history of conservation in New Zealand 
* ''For Future Generations'', a Canadian documentary on conservation and national parks

การอนุรักษ์
หมวดหมู่:สิ่งแวดล้อม
หมวดหมู่:ธรรมชาติ
กุ้งมดแดง

**กุ้งมดแดง** (; ) เป็นกุ้งขนาดเล็กชนิดหนึ่ง  อยู่ในวงศ์กุ้งมดแดง (Rhynchocinetidae)

เป็นกุ้งขนาดเล็กที่มีสีสันสวยงาม โดยมีสีแดงสลับสีขาวเป็นตารางทั้งลำตัว หลังมีสันนูนไม่โค้งมน ส่วนหัวและอกรวมมีปล้องหนึ่งคู่ สันกรีสูงและปลายคม ส่วนของกรีมีลักษณะเป็นสามเหลี่ยมมีสีแดงอยู่ด้านล่าง ด้านบนเป็นสีขาวมีหนวดสองคู่ หนวดคู่แรกมีขนาดเล็กอยู่บนสันกรี หนวดคู่ที่สองมีความยาวประมาณสองเท่าของลำตัว ส่วนระยางค์อก แม็กซิลลิเพด เปลี่ยนเป็นลักษณะแหลมยาวเรียว ขาเดินมีสีขาวสลับแดงห้าคู่ ขาเดินคู่แรกเปลี่ยนไปเป็นก้ามเพื่อใช้สำหรับหยิบจับอาหาร ลำตัวมีขาสำหับว่ายน้ำห้าคู่ มีทั้งหมดหกปล้อง หางมีหนึ่งปล้อง ปลายหางเรียว แพนหางมีสี่ใบ

มีขนาดโตเต็มที่ประมาณ 1.4 นิ้ว เป็นกุ้งที่พบได้ง่ายในแนวปะการังของเขตร้อนทั่วโลก พฤติกรรมชอบอยู่รวมกันเป็นฝูง หลบซ่อนอยู่ตามโพรงหินหรือปะการัง หากินในเวลากลางคืน โดยกินแพลงก์ตอนพืชและสัตว์ สัตว์น้ำขนาดเล็ก รวมถึงตัวอ่อนของปะการังบางชนิดเป็นอาหาร และซากพืชซากสัตว์ต่าง ๆ ด้วย

กุ้งมดแดงหากตกใจ สีจะซีดลง

ตัวผู้เมื่อโตเต็มวัยจะมีลักษณะลำตัวที่ผอมเพรียวกว่าตัวเมีย หัวเชิดขึ้นเล็กน้อย โคนหางและระยางค์ที่หางเล็กกว่า ขณะที่ตัวเมียจะมีลำตัวที่อวบกว่าเพื่อใช้ในการเก็บไข่บริเวณท้อง

จัดเป็นกุ้งชนิดหนึ่งที่มีความไวต่อการเปลี่ยนแปลงของคุณน้ำเป็นอย่างมาก เพื่อแหล่งน้ำที่อยู่อาศัยเกิดการเปลี่ยนแปลงไปในทางที่เลวลง กุ้งจะย้ายที่อยู่หรือปรับตัวให้เข้ากับสภาพที่เปลี่ยนไป ซึ่งหากปรับตัวไม่สำเร็จก็จะตาย

กุ้งมดแดง ปัจจุบันสามารถเพาะขยายพันธุ์ได้แล้วโดยหน่วยงานของกรมประมง และด้วยความที่เป็นกุ้งที่มีสีสันสวยงาม มีขนาดเล็ก เลี้ยงง่าย จึงเป็นที่นิยมเลี้ยงกันในตู้ปลา โดยเฉพาะตู้ที่มีการเลี้ยงปะการัง 

## อ้างอิง

## แหล่งข้อมูลอื่น
* เพื่อนเกษตร:เพาะเลี้ยงกุ้งมดแดง จากช่อง 7

หมวดหมู่:ครัสเตเชียนที่เป็นสัตว์เลี้ยง
หมวดหมู่:กุ้ง
กรดฮิวมิก

**กรดฮิวมิก** () เป็นส่วนประกอบหลักของดินสสารฮิวมิก (humic substances) ซึ่งสสารฮิวมิกเป็นสารประกอบหลักของดิน (ฮิวมัส), พีต, ถ่านหิน, แม่น้ำในที่ดอนหลายแห่ง, หนองน้ำ (dystrophic lakes), และน้ำมหาสมุทร กรดฮิวมิกเกิดขึ้นโดยกระบวนการย่อยสลายในทางชีวภาพของสารอินทรีย์ที่ตายลง กรดฮิวมิกไม่ใช่กรดเดี่ยวๆ แต่เป็นการผสมของกรดหลายๆชนิดที่อยู่ในกลุ่มกรดคาร์บอกซิลิกและฟีนอล (phenol) โดยส่วนผสมนี้ (กรดฮิวมิก) จะมีลักษณะการทำงานคล้ายกับ dibasic acid หรือ บางครั้งก็คล้ายกับ tribasic acid
กรดฮิวมิกสามารถจะจับตัวกับไอออนที่พบได้ทั่วไปในสิ่งแวดล้อมมาเป็นสารประกอบโคออร์ดิเนชัน (coordination complex) ได้
กรดฮิวมิกและกรดฟูลวิก (fulvic acid) ถูกใช้อย่างกว้างขวางในการช่วยปรับปรุงดินสำหรับเกษตรกรรม และแม้ไม่แพร่หลายเท่ากับการใช้ในเกษตรกรรม กรดทั้งสองนี้ยังถูกใช้เป็นอาหารเสริมสำหรับคนด้วย

## การเกิดและสกัดกรดฮิวมิก
สสารฮิวมิกเกิดจากการย่อยสลายทางชีวภาพของพืชที่ตายแล้ว (เช่น lignin) จากจุลินทรีย์ สสารฮิวมิกจะยากต่อการที่จะถูกย่อยสลายทางชีวภาพต่อไป คุณสมบัติและโครงสร้างโดยละเอียดของสสารฮิวมิกนี้จะขึ้นกับสภาพของแหล่ง น้ำ ดิน และวิธีการสกัดสสารฮิวมิกขึ้นมา อย่างไรก็ตามคุณสมบัติทั่วไปโดยเฉลี่ยของสสารฮิวมิกจากแหล่งต่างๆค่อนข้างจะใกล้เคียงกัน

สสารฮิวมิกในดินและตะกอนสามารถจะเป็นได้เป็น 3 ส่วนใหญ่ ๆ คือ กรดฮิวมิก กรดฟูลวิก และฮิวมิน (humin)
กรดฮิวมิกและฟูลวิกสกัดจากดินได้เป็นของเหลวในรูปสารแขวนลอย
กรดฮิวมิกจะตกตะกอนจากสารแขวนลอยนี้โดยการปรับค่าพีเอชให้เป็น 1 โดยการใช้กรดเกลือ ส่วนกรดฟูลวิกจะยังคงแขวนลอยอยู่

## ข้อมูลเพิ่มเติม
* 

## อ้างอิง

## แหล่งข้อมูลอื่น
* International Humic Substances Society

หมวดหมู่:ธรณีวิทยา
หมวดหมู่:เกษตรกรรม
หมวดหมู่:กรดอินทรีย์
เฟินก้านดำทองแถม

**เฟินก้านดำทองแถม** (: *Adiantum thongthamii* Suksathan) เป็นเฟินก้านดำชนิดใหม่ของโลก ถูกค้นพบในประเทศไทยเมื่อ พ.ศ. 2547 เป็นเฟินก้านดำขนาดเล็กที่มีลักษณะแตกต่างจากชนิดอื่น โดยมีใบประกอบแบบขนนกชั้นเดียว ใบย่อยเรียงเป็นคู่จำนวน 3–6–9 คู่ ใบย่อยมีรูปพัดแผ่กว้าง มีขนนุ่มสีเทาเงินปกคลุมอย่างหนาแน่น และมีกลุ่มอับสปอร์จำนวนมากต่อใบย่อย ซึ่งอาจพบได้ถึง 21 กลุ่ม 

เฟินชนิดนี้ถูกค้นพบครั้งแรกโดย **ดร.[[ปิยเกษตร สุขสถาน]]** นักพฤกษศาสตร์จากสวนพฤกษศาสตร์สมเด็จพระนางเจ้าสิริกิติ์ พบขึ้นตามสันเขาแหลมบนเกาะช้าง จังหวัดตราด ชื่อสปีชีส์ *thongthamii* ตั้งขึ้นเพื่อเป็นเกียรติแก่ **รองศาสตราจารย์ ม.ล.[[จารุพันธ์ ทองแถม]]**

## การค้นพบและการกระจายพันธุ์
เฟินก้านดำทองแถมพบเฉพาะในประเทศไทย โดยพบขึ้นตามสภาพแวดล้อมบนสันเขาที่มีความชื้นสูง บริเวณเกาะช้าง จังหวัดตราด ซึ่งนับเป็นพื้นที่ที่มีความหลากหลายทางชีวภาพสูงและมีพืชเฉพาะถิ่นจำนวนมาก

## อ้างอิง
 
หมวดหมู่:สกุลเฟินก้านดำ
Lowenstein-Jensen medium

[thumb|''[Mycobacterium tuberculosis]]
**Lowenstein-Jensen medium** หรือชื่อย่อ **LJ medium** เป็นอาหารเลี้ยงเชื้อ สำหรับไมโคแบคทีเรียม โดยเฉพาะ *[[Mycobacterium tuberculosis]]* เมื่อเจริญบน LJ medium, *M. tuberculosis* จะเกิดเป็นโคโลนีสีน้ำตาล มีแกรนูล (บางครั้งเรียก สีน้ำตาล ขรุขระ) โดยต้องบ่มเชื้อไว้เป็นเวลานานประมาณ 4 สัปดาห์ เพราะ *M. tuberculosis* โตช้าเมื่อเทียบกับแบคทีเรียอื่นๆ

## ส่วนประกอบ
ส่วนประกอบโดยทั่วไป ที่ใช้เลี้ยง *[[Mycobacterium tuberculosis]]* คือ:

* มาลาไคต์กรีน
* กลีเซอรอล
* แอสพาราจีน
* แป้งมันฝรั่ง
* ไข่
* สารละลายธาตุอาหาร
** โพแทสเซียมไดไฮโดรเจนฟอสเฟต
** แมกนีเซียมซัลเฟต
** โซเดียมซิเตรต

อาจเติมเพนนิซิลลิน และกรดนาลิดิซิก ปริมาณเล็กน้อยเพื่อป้องกันการเจริญของแบคทีเรียแกรมบวก และแบคทีเรียแกรมลบ และจำกัดการเจริญของไมโคแบคทีเรียเท่านั้น การเติมสีมาลาไคต์กรีนเพื่อยับยั้งแบคทีเรียชนิดอื่น การเติมกลีเซอรอลจะเพิ่มการเจริญของ *[[Mycobacterium tuberculosis]]* ส่วนที่เป็นแป้งอาจจะตัดออกได้

## อาหารสูตรดัดแปลง
อาหารสูตร LJ medium เป็นที่นิยมที่สุดในการเลี้ยงไมโคแบคทีเรีย ดังที่มีคำแนะนำโดยสหพันธ์องค์กรต่อต้านวัณโรคและโรคปอดนานาชาติ (International Union against Tuberculosis and Lung Disease, IUATLD) และได้มีการพัฒนาอาหารสูตรดัดแปลงขึ้นมา เช่น

### อาหารแข็ง
* มีไข่ - Petragnini medium and Dorset medium
* Middlebrook 7H10 Agar
* Middlebrook 7H11 Agar
* มีเลือด - Tarshis medium
* มีซีรัม - Loeffler medium
* มีมันฝรั่ง - Pawlowsky medium

### อาหารเหลว
* Dubos' medium
* Middlebrook 7H9 Broth
* Proskauer and Beck's medium
* Sula's medium
* Sauton's medium

## อ้างอิง

หมวดหมู่:อาหารเลี้ยงเชื้อ
Middlebrook 7H10 Agar

**Middlebrook 7H10 Agar** เป็นอาหารแข็งที่ใช้เลี้ยงเชื้อแบคทีเรียสกุล Mycobacterium โดยเฉพาะ *[[Mycobacterium tuberculosis]]* อาหารสูตร 7H10 medium จะทำให้มีเชื้ออื่นปนเปื้อนได้น้อยกว่าอาหารที่มีไข่เป็นองค์ประกอบ ซึ่งใช้ทั่วไปสำหรับมัยโคแบคทีเรีย

## ส่วนประกอบ

* แอมโมเนียมซัลเฟต
* โมโนโพแทสเซียมฟอสเฟต
* ไดโซเดียมฟอสเฟต
* โซเดียมซิเตรต
* แมกนีเซียมซัลเฟต
* แคลเซียมคลอไรด์
* ซิงค์ซัลเฟต
* คอปเปอร์ซัลเฟต
* แอล-กลูตาเมต (เกลือโซเดียม)
* แอมโมเนียมเฟอริกซิเตรต
* ไพริดอกซีนไฮโดรคลอไรด์
* ไบโอติน
* มาลาไคท์กรีน
* วุ้น

อ่านผลเชื้อภายใน 5–7 วันหลังจากเลี้ยง และทุกสัปดาห์จนกว่าจะครบ 8 สัปดาห์

## อ้างอิง

## แหล่งข้อมูลอื่น
* Middlebrook 7H10 Agar

หมวดหมู่:อาหารเลี้ยงเชื้อ
Mycobacterium tuberculosis

thumb|right|''Mycobacterium tuberculosis'' (ติดสีแดง) ในเนื้อเยื่อ(ติดสีน้ำเงิน)
***Mycobacterium tuberculosis*** (MTB) เป็นแบคทีเรียก่อโรคในสกุล *[[Mycobacterium]]* และเป็นสาเหตุของวัณโรค ค้นพบครั้งแรกเมื่อ พ.ศ. 2425 โดยโรแบร์ท ค็อค *M. tuberculosis* มีลักษณะพิเศษคือมีส่วนที่เป็นไขห่อหุ้มเซลล์ (มักจะเป็น mycolic acid) ทำให้ย้อมสีแบบแกรมไม่ติด ต้องใช้การย้อมแบบ acid-fast แทน *M. tuberculosis* เป็นเชื้อที่ต้องการออกซิเจนในการเจริญสูงมาก เป็นเชื้อก่อโรคในทางเดินหายใจของสัตว์เลี้ยงลูกด้วยนม MTB ติดเชื้อที่ปอด วิธีที่ใช้ในการวินิจฉัยได้แก่ tuberculin skin test, การย้อมสี acid-fast และเอกซเรย์ปอด

จีโนมของ *M. tuberculosis* ได้หาลำดับเบสแล้วเมื่อ พ.ศ. 2541

*M. tuberculosis* มาจากสกุล *Mycobacterium* ซึ่งมีสมาชิกที่เป็นที่รู้จักแล้วหลายร้อยสปีชีส์ ซึ่งที่เป็นที่รู้จักอย่างแพร่หลายคือ *M. tuberculosis* และ *M. leprae* (leprosy) *M. tuberculosis* มีความหลากหลายทางพันธุกรรม ซึ่งเป็นผลมาจากความแตกต่างของฟีโนไทป์ระหว่างเชื้อที่คัดแยกได้ทางคลินิก สายพันธุ์ที่ต่างกันของ*M. tuberculosis* เกี่ยวข้องกับความแตกต่างทางภูมิศาสตร์ แต่ไม่มีผลต่อการวินิจฉัยและการผลิตวัคซีน โดยวิวัฒนาการในระดับเล็กน้อยจะส่งผลต่อความเหมาะสม และกลไกในการแพร่กระจายของสายพันธุ์ที่ดื้อยาปฏิชีวนะ 

## ประวัติ
*M. tuberculosis*ถูกค้นพบครั้งแรกเมื่อ 24 มีนาคม พ.ศ. 2425 โดย Robert Koch ซึ่งต่อมาได้รับรางวัลโนเบลสาขาสรีรวิทยาหรือการแพทย์สำหรับการค้นพบนีใน พ.ศ. 2448 ซึ่งเรียกแบคทีเรียนี้ว่า "Koch's bacillus".

การปรากฏของวัณโรคพบได้ทั่วไปในประวัติศาสตร์ แต่มีการเปลี่ยนชื่อหลายครั้ง ใน พ.ศ. 2263 เริ่มมีการเก็บตัวอย่างจากผู้ป่วยวัณโรค ดังที่นายแพทย์ Benjamin Marten ได้อธิบายไว้ใน *A Theory of Consumption* ว่าวัณโรคอาจเกิดจากสิ่งมีชีวิตขนาดเล็กที่ส่งผ่านระหว่างผู้ป่วยทางอากาศ 
## อ้างอิง

## แหล่งข้อมูลอื่น

* Database  of *Mycobacterium tuberculosis* genome sequences and related information.

หมวดหมู่:แบคทีเรียก่อโรค
หมวดหมู่:วัณโรค
หมวดหมู่:Mycobacteria
เวรี่ทีวี

**เวรี่ทีวี** () เป็นสถานีโทรทัศน์ดนตรีและบันเทิง ทั้งไทยและต่างประเทศและเนื้อหาเกี่ยวกับการดำเนินชีวิต รวมถึงกิจกรรมของวัยรุ่น ภายใต้การบริหารของบริษัทเวรี่ เอ็นเตอร์เทนเมนต์ ออกอากาศทางทรูวิชั่นส์ ช่อง 64 และ 79 ออกอากาศครั้งแรกเมื่อวันที่ 16 พฤษภาคม พ.ศ. 2554 (ทางช่องทรูวิชั่นส์ 85) โดยมิวสิกวิดีโอเพลงแรกที่เปิดคือเพลง "คิกสตาตส์" โดยศิลปินเอกแซมเพิล มีผู้รับชมได้ 2 ล้านครัวเรือน หรือ 8 ล้านคน บริษัทเวรี่ทีวี ประกอบกิจการรับจ้างโฆษณาสื่อและสื่อประสม

## รายการ
* U Made
* Teen Circle
* On-air Live
* VRZO
* The Flicks
* Asian Delight
* An Yong Saturday
* Sakura Sunday
* Sharpen จ๊าบเป็ด
* Very News
* The Big Night Out
* Super Duper Hits
* Yo Words Up!
* Boomtown's Flick
* Boomtown's Tune
* Very Special
* Cheeze TV D.I.Y.
* Levi's Girl ID

## อ้างอิง

## แหล่งข้อมูลอื่น
* เว็บไซต์อย่างเป็นทางการของเวรี่ ทีวี 

หมวดหมู่:สถานีโทรทัศน์ในประเทศไทย
หมวดหมู่:ทรูวิชั่นส์
บัณฑูร สุภัควณิช

**บัณฑูร สุภัควณิช** (เกิด 13 เมษายน พ.ศ. 2492) อดีตเลขาธิการนายกรัฐมนตรี ในรัฐบาล ยิ่งลักษณ์ ชินวัตร อดีตสมาชิกสภาผู้แทนราษฎร สังกัดพรรคเพื่อไทย และอดีตผู้อำนวยการสำนักงบประมาณ

## ประวัติ
บัณฑูร เกิดเมื่อวันที่ 13 เมษายน พ.ศ. 2492 ด้านครอบครัวสมรสกับรัตนา สุภัควณิช มีบุตร 2 คน คือ ณภัทร สุภัควณิช และดวงดาลัด สุธาธรรม

สำเร็จการศึกษาระดับปริญญาตรี สาขาวนศาสตร์ จากมหาวิทยาลัยเกษตรศาสตร์ เมื่อปี พ.ศ. 2514 ระดับปริญญาโท ด้านรัฐประศาสนศาสตร์ จากมหาวิทยาลัยอีสเทิร์นเคนทักกี สถาบันอุดมศึกษาของรัฐในริชมอนด์เมื่อปี พ.ศ. 2517 และเป็นเพื่อนร่วมรุ่นกับทักษิณ ชินวัตร อดีตนายกรัฐมนตรี จากนั้นในปี พ.ศ. 2540 ได้ผ่านการศึกษาอบรมปริญญาวิทยาลัยป้องกันราชอาณาจักร (วปอ.) รุ่นที่ 39 และสำเร็จการศึกษาระดับปริญญาตรี สาขารัฐศาสตร์ ในปี พ.ศ. 2545 จากมหาวิทยาลัยรามคำแหงอีกแห่งหนึ่งด้วย

## การทำงาน
บัณฑูร เป็นข้าราชการพลเรือน สังกัดกระทรวงการคลังและสำนักนายกรัฐมนตรี เคยดำรงตำแหน่งผู้อำนวยการศูนย์งบประมาณส่วนภูมิภาคและท้องถิ่น ในปี พ.ศ. 2537 และได้รับแต่งตั้งให้ดำรงตำแหน่ง ผู้อำนวยการสำนักงบประมาณ ในระหว่างปี พ.ศ. 2551 ถึง พ.ศ. 2552 ต่อมาได้รับพระมหากรุณาธิคุณโปรดเกล้าฯ แต่งตั้งให้ดำรงตำแหน่ง คณะกรรมการกิจการโทรคมนาคมแห่งชาติ ในระหว่างปี พ.ศ. 2552 ถึง พ.ศ. 2554 

ในการเลือกตั้งทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎรในระบบบัญชีรายชื่อ พรรคเพื่อไทย ต่อมาได้รับแต่งตั้งเป็นเลขาธิการนายกรัฐมนตรี (ยิ่งลักษณ์ ชินวัตร) เมื่อวันที่ 25 สิงหาคม พ.ศ. 2554 และได้ลาออกจากการเป็นสมาชิกสภาผู้แทนราษฎร ต่อมาได้ลาออกจากตำแหน่งเลขาธิการนายกรัฐมนตรี เมื่อปลายเดือนกุมภาพันธ์ พ.ศ. 2555

ในวันที่ 7 มิถุนายน พ.ศ. 2559 ได้รับโปรดเกล้า ฯ แต่งตั้งให้ดำรงตำแหน่งนายกสภา มหาวิทยาลัยกาฬสินธุ์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอกมลาไสย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:พรรคชาติไทยพัฒนา
หมวดหมู่:บุคคลจากคณะวนศาสตร์ มหาวิทยาลัยเกษตรศาสตร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลอีสาน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นายกสภาสถาบันอุดมศึกษาในประเทศไทย
วัดสนธิกรประชาราม

**วัดสนธิกรประชาราม** เป็นวัดราษฎร์ ในสังกัดคณะสงฆ์ธรรมยุติกนิกาย ตั้งอยู่ ณ อำเภอเมืองเพชรบูรณ์ จังหวัดเพชรบูรณ์ ประเทศไทย สร้างขึ้นเมื่อ พ.ศ. 2533 ได้รับรองเป็นวัดในพุทธศาสนาเมื่อ พ.ศ. 2535 และได้รับพระราชทานวิสุงคามสีมาเมื่อ พ.ศ. 2547

## ประวัติ

 และ  ต่อมา 

กรมการศาสนา กระทรวงศึกษาธิการ ได้อนุญาตให้สร้างวัดเมื่อวันที่ 20 พฤศจิกายน พ.ศ. 2533 โดยมีวลีรัตน์ ลำใย เป็นผู้รับใบอนุญาตในการสร้าง

กระทรวงศึกษาธิการประกาศตั้งเป็นวัดในพระพุทธศาสนา เมื่อวันที่ 17 มีนาคม พ.ศ. 2535 โดยให้ชื่อว่า “วัดสนธิกรประชาราม” และได้รับพระราชทานวิสุงคามสีมา เมื่อวันที่ 19 พฤษภาคม พ.ศ. 2547

ชื่อ "วัดสนธิกรประชาราม" มาจากคำว่า "สนธิ" ซึ่งมาจากชื่อของพระญาณวโรดม (สนธิ์ กิจฺจกาโร) ส่วนคำว่า "กร" มาจากสร้อยนามบรรดาศักดิ์ของขุนชำนาญนิธิกร และคำว่า "ประชา" หมายถึง ประชาชนทั่วไป สำหรับคำว่า "อาราม" หมายถึง วัดหรือสถานที่มีความร่มรื่น รวมเป็น "สนธิกรประชาราม" มีความหมายว่า วัด หรือ สถานที่มีความร่มรื่น ที่ขุนชำนาญนิธิกรและประชาชนร่วมกันสร้างเป็นอนุสรณ์แด่พระญาณวโรดม (สนธิ์ กิจฺจกาโร)

## ลำดับเจ้าอาวาส

## สิ่งสำคัญภายในวัด

### พระประธาน
right|thumb|200px|พระประธาน
พระประธานในอุโบสถ เป็นพระพุทธรูปปางมารวิชัย{{อ้างอิง-เส้นใต้|ที่ศาสตราจารย์ศิลป์ พีระศรี เป้นผุ้ออกแบบ

### ศาสนสถาน และสิ่งปลูกสร้างอื่น ๆ

ภายในวัด มีอุโบสถหลังหนึ่ง ประกอบด้วยสองชั้น ชั้นล่างเป็นศาลาการเปรียญ กว้าง 17.20 เมตร ยาว 33 เมตร ชั้นบนใช้ประกอบสังฆกรรม กว้าง 8.90 เมตร ยาว 20.90 เมตร อุโบสถนี้สร้างตามแบบของกรมการศาสนา กระทรวงศึกษาธิการ

นอกจากนี้ ในวัดยังมีอาคารหลังหนึ่ง เรียก "อาคารธรรมรักษา" เป็นอาคารสองชั้นใช้สำหรับการศึกษาเล่าเรียนของพระสงฆ์ ชั้นล่างเป็นห้องพักพระวิทยากร 1 ห้อง และห้องเรียนพระปริยัติธรรมแผนกธรรมและแผนกบาลีอีก 5 ห้อง ส่วนชั้นบนเป็นที่พักสำหรับพระภิกษุสามเณร 20 ห้อง

## อ้างอิง

## แหล่งข้อมูลอื่น
* วัดสนธิกรประชาราม 

หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:วัดในอำเภอเมืองเพชรบูรณ์
วิรุฬห์ พื้นแสน

พลตำรวจเอก **วิรุฬห์ พื้นแสน** (15 เมษายน พ.ศ. 2480) อดีตผู้ช่วยอธิบดีกรมตำรวจ อดีตนายตำรวจราชองครักษ์พิเศษและอดีตสมาชิกวุฒิสภา เป็นอดีตสมาชิกสภาผู้แทนราษฎร พรรคเพื่อไทย

## ประวัติ
วิรุฬห์ เกิดเมื่อวันที่ 15 เมษายน พ.ศ. 2480 ที่บ้านเลขที่ 11 หมู่ 4 บ้านท่าสะพาน ตำบลกุดน้ำใส อำเภอพนมไพร จังหวัดร้อยเอ็ด เป็นบุตรคนที่ 2 จากทั้งหมด 12 คน ของนายสุทธิ และนางตา พื้นแสน (อาชีพครูประชาบาลในโรงเรียนประจำตำบลกุดน้ำใส) จบการศึกษาจากโรงเรียนร้อยเอ็ดวิทยาลัย และระดับปริญญาตรี ด้านรัฐประศาสนศาสตร์ จากโรงเรียนนายร้อยตำรวจ รุ่นที่ 12

วิรุฬห์ พื้นแสน สมรสกับนางเบญจา พื้นแสน (สกุลเดิม รัชตวัฒน์) มีบุตร 2 คน คือ นาวาอากาศตรี จิรัฐติ์ พื้นแสน และนายณัฐพงศ์ พื้นแสน

## การทำงาน
วิรุฬห์ พื้นแสน เข้ารับราชการตำรวจจนกระทั่งเกษียณอายุราชการในตำแหน่ง ผู้ช่วยอธิบดีกรมตำรวจ เคยได้รับเลือกตั้งเป็นสมาชิกวุฒิสภา จังหวัดเชียงราย ในระหว่างปี พ.ศ. 2543 - 2549

ต่อจากนั้นจึงได้เข้าร่วมงานการเมืองกับพรรคพลังประชาชน และได้รับเลือกตั้งเป็นสมาชิกสภาผู้แทนราษฎร แบบสัดส่วน ในปี พ.ศ. 2550 ต่อมาได้รับเลือกตั้งในระบบบัญชีรายชื่อ พ.ศ. 2554 และได้รับแต่งตั้งเป็นประธานคณะกรรมาธิการกฎหมาย การยุติธรรมและสิทธิมนุษยชน สภาผู้แทนราษฎร

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 28 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอพนมไพร
หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกวุฒิสภาจังหวัดเชียงราย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนร้อยเอ็ดวิทยาลัย
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
คำพิพากษา (แก้ความกำกวม)

**คำพิพากษา** () อาจหมายถึง
* คำพิพากษา คำวินิจฉัยชี้ขาดของศาลในประเด็นแห่งคดีที่ฟ้องต่อศาล
* คำพิพากษา (นวนิยาย) วรรณกรรมรางวัลซีไรต์ พ.ศ. 2525 ประพันธ์โดย ชาติ กอบจิตติ
* คำพิพากษา (ภาพยนตร์) ละครโทรทัศน์และภาพยนตร์
อุโมงค์กู๋จี

thumb|right|ป้ายทางเข้าหน้าอุโมงค์
240px|thumb|right|อุโมงค์กู๋จี
**อุโมงค์กู๋จี** () เป็นเครือข่ายอุโมงค์ใต้ดินที่เชื่อมถึงกันในอำเภอกู๋จีในไซ่ง่อน (ปัจจุบันคือ โฮจิมินห์ซิตี) และเป็นส่วนหนึ่งของเครือข่ายอุโมงค์ขนาดใหญ่ที่เชื่อมต่อพื้นที่ส่วนใหญ่ของประเทศ อุโมงค์กู๋จีเป็นที่ตั้งของการทัพหลายครั้งระหว่างสงครามเวียดนาม และเป็นฐานปฏิบัติการของเวียดกง เมื่อครั้งการรุกเทศกาลตรุษญวนในปี ค.ศ. 1968

อุโมงค์ดังกล่าวถูกใช้โดยกองโจรเวียดกงเป็นจุดซ่อนตัวระหว่างการปะทะ เช่นเดียวกับเป็นเส้นทางสื่อสารและเสบียง โรงพยาบาล สถานที่เก็บอาหารและอาวุธและที่พักอาศัยของนักสู้กองโจรจำนวนมาก ระบบอุโมงค์ดังกล่าวมีความสำคัญอย่างยิ่งต่อเวียดกงในการต่อสู้กับทหารสหรัฐ จนกระทั่งสหรัฐต้องถอนกำลังทหารออกจากเวียดนามใต้ในที่สุด

เวียดกงได้รับชัยชนะอย่างงดงามในปี พ.ศ. 2506 เมื่อสามารถสร้างความสูญเสียอย่างมากต่อทหารเวียดนามใต้ เวียดกงยังมีส่วนร่วมสำคัญต่อปฏิบัติการรุก โดยเข้าโจมตีอำเภอและเมืองต่างๆ ของเวียดนามใต้ เมื่อต้นปี พ.ศ. 2511 ในเวลาต่อมากองทัพประชาชนเวียดนามเหนือ ได้เข้ามามีบทบาทแทนที่เวียดกง จนสิ้นสุดสงครามใน ปีพ.ศ. 2518 เวียดนามรวมตัวกันได้เป็นหนึ่งเดียว เวียดกงจึงลดบทบาทลง โดยหลังสงคราม ทหารเวียดกงที่เหลือได้ถูกรวมเข้ากับกองทัพประชาชนเวียดนาม

ปัจจุบันมีการเปิดสมรภูมิเลือดแห่งนี้ให้เป็นแหล่งท่องเที่ยว โดยมีเจ้าหน้าที่พาเดินไปยังจุดสำคัญและสามารถมุดลงไปถึงชั้นสามของอุโมงค์ เส้นทางคดเคี้ยวและมืดมาก แม้ว่าจะมีการปรับปรุงให้สว่างขึ้น  ส่วนบริเวณโดยรอบของอุโมงค์แห่งนี้ ยังคงเหลือซากแห่งสงคราม อาทิ รถถัง เครื่องบิน วัตถุระเบิด และหลุมระเบิดขนาดใหญ่ซึ่งกลายเป็นบ่อเลี้ยงปลาไปแล้ว

หมวดหมู่:สิ่งก่อสร้างในนครโฮจิมินห์
หมวดหมู่:ยุทธวิธีการสงครามกองโจร
อีพีเจเนติกส์

**อีพีเจเนติกส์** () หรือ**พันธุศาสตร์ด้านกระบวนการเหนือพันธุกรรม** คือองค์ความรู้ทางชีววิทยาโดยเฉพาะพันธุศาสตร์ซึ่งศึกษาเกี่ยวกับการเปลี่ยนแปลงของการแสดงออกของยีนที่เกิดจากกระบวนการอื่นนอกเหนือจากการเปลี่ยนแปลงลำดับดีเอ็นเอ ตัวอย่างของการเปลี่ยนแปลงการแสดงออกของยีนแบบนี้เช่นการเติมหมู่เมธิลบนดีเอ็นเอหรือการถอนหมู่อะเซทิลออกจากฮิสโตน เป็นการยับยั้งการแสดงออกของยีนนั้นๆ โดยไม่มีการเปลี่ยนแปลงของลำดับดีเอ็นเอในยีนนั้นๆ

การควบคุมการแสดงออกในลักษณะนี้อาจสามารถคงอยู่ได้หลังการแบ่งเซลล์ และอาจคงอยู่ข้ามไปสู่สิ่งมีชีวิตรุ่นลูกและรุ่นต่อๆ ไปได้ แต่จะไม่มีการเปลี่ยนแปลงและไม่ทำให้เกิดการเปลี่ยนแปลงของลำดับดีเอ็นเอของสิ่งมีชีวิตนั้นๆ โดยมีปัจจัยที่นอกเหนือจากพันธุกรรมที่ทำให้ยีนแต่ละยีนแสดงออก ("ประพฤติตัว") เปลี่ยนแปลงไปจากที่ควรเป็น

ตัวอย่างหนึ่งของกระบวนการอีพิเจเนติกส์ในเซลล์สิ่งมีชีวิตยูคาริโอตคือกระบวนการการเปลี่ยนชนิดของเซลล์ (cellular differentiation) ซึ่งระหว่างขั้นตอนมอร์โฟเจเนซิสนั้นเซลล์ต้นกำเนิดชนิดโททิโพเทนท์จะแบ่งตัวและเปลี่ยนแปลงกลายเป็นสายพันธุ์เซลล์พลูริโพเทนท์หลายๆ สายพันธุ์ ของตัวอ่อนของสิ่งมีชีวิต ซึ่งก็จะแบ่งตัวและพัฒนาต่อไปกลายเป็นเซลล์ที่มีการกำหนดหน้าที่ชัดเจน กล่าวคือ เซลล์ไข่ซึ่งปฏิสนธิแล้ว (ไซโกต) เพียงเซลล์เดียว ได้เปลี่ยนแปลงกลายเป็นเซลล์หลายต่อหลายชนิดทำหน้าที่แตกต่างกัน ตั้งแต่เซลล์ประสาท เซลล์กล้ามเนื้อ เซลล์เยื่อบุผิว เซลล์ผนังหลอดเลือด ฯลฯ ซึ่งกลไกนี้เกิดขึ้นโดยที่เซลล์ต่างๆ มีกระบวนการที่ทำให้ยีนบางยีนทำงาน และยีนบางยีนไม่ทำงาน
## อ้างอิง

หมวดหมู่:อีพีเจเนติกส์
หมวดหมู่:แผนที่พันธุกรรม
โอเยซ

**โอเยซ** หรือ **โอเย** () เป็นคำอุทานที่จะร้องขึ้นสามครั้งตามประเพณี เมื่อเปิดศาลในสหรัฐอเมริกา และหลาย ๆ ประเทศทางยุโรป

ก่อนคริสต์ศตวรรษที่ 18 ในศาลอังกฤษไม่จำต้องใช้ภาษาอังกฤษในกระบวนพิจารณา แต่จะใช้ภาษาฝรั่งเศสทางกฎหมายแทนก็ได้ และภาษาฝรั่งเศสทางกฎหมายนี้เป็นรูปแบบหนึ่งของภาษาฝรั่งเศสที่ค่อย ๆ พัฒนาหลังจากเหตุการณ์ชัยชนะของชาวนอร์มันต่ออังกฤษ ที่ยังผลให้ ภาษาแองโกล-นอร์มันได้เป็นภาษาชั้นสูงในประเทศอังกฤษไป

คำว่า "โอเยซ" มีรากมาแต่คำภาษาแองโกล-นอร์มันว่า "โอเยซ" (oyez) อันเป็นพหูพจน์ของคำเชิงสั่งว่า "โอเยอร์" (oyer) ซึ่งมาจากคำภาษาฝรั่งเศส "อูยีร์" (ouïr) หมายความว่า "ไต่สวน" (hear) เพราะฉะนั้น "โอเยซ" จึงหมายความว่า "จะไต่สวนเจ้า" (hear ye) และเดิมใช้เป็นคำตวาดให้หุบปากหรือเรียกความสนใจ การใช้เช่นนี้เป็นเรื่องปรกติสามัญมากสำหรับบริเตนในมัชฌิมยุค

ปัจจุบัน คำ "โอเยซ" ยังใช้อยู่ในศาลสูงสุดแห่งสหรัฐอเมริกา โดยเมื่อเริ่มกระบวนพิจารณาแต่ละคราว จ่าศาล (marshal of the Court หรือ Court Crier) จะร้อง "โอเยซ! โอเยซ! โอเยซ! บรรดาผู้มีกิจธุระในศาลสูงสุดแห่งสหรัฐอเมริกาอันทรงเกียรตินี้ จงเข้ามาใกล้ และจงมนสิการ ด้วยว่าบัดนี้ศาลจะนั่งพิจารณาแล้ว พระผู้เป็นเจ้าโปรดปกปักสหรัฐและศาลอันทรงเกียรตินี้ด้วยเทอญ"  ("Oyez! Oyez! Oyez! All persons having business before the Honorable, the Supreme Court of the United States, are admonished to draw near and give their attention, for the Court is now sitting. God save the United States and this Honorable Court!") แล้วศาลจะตบโต๊ะครั้งหนึ่ง

นอกจากในศาลสูงสุดแห่งสหรัฐอเมริกาแล้ว ศาลอื่น ๆ ระดับสหรัฐก็ใช้ถ้อยคำดุจเดียวกัน เช่น ศาลอุทธรณ์ภาคเจ็ดแห่งสหรัฐ (United States Court of Appeals for the Seventh Circuit) รวมถึงศาลทั้งหลายในรัฐเวอร์จิเนีย

คำอุทาน "โอเยซ" นี้ โฆษกเมือง (town crier) ยังใช้ร้องเพื่อเรียกความสนใจของชาวเมืองเมื่อป่าวประกาศเนื้อความต่าง ๆ ด้วย

## อ้างอิง

## แหล่งข้อมูลอื่น
* เสียงจ่าศาลร้อง "โอเยซ! โอเยซ! โอเยซ!"
* เสียงเจ้าพนักงานศาลในอเมริกาเหนือร้อง "โอเยซ! โอเยซ! โอเยซ!"

หมวดหมู่:วลีภาษาอังกฤษ
หมวดหมู่:ประเพณีสหราชอาณาจักร
พิพิธภัณฑ์กองทัพอากาศสวีเดน

thumb|250px|right|ซ้าบ ยี 35 ดราเก้น, ที่ด้านนอกพิพิธภัณฑ์ ท่ามกลางหิมะที่โปรยปราย

**พิพิธภัณฑ์กองทัพอากาศสวีเดน** (; ) ตั้งอยู่ที่เขตมัลเม่น ด้านนอกของเมืองลินเชอพิงก์ ประเทศสวีเดน โดยเขตมัลเม่น เป็นที่บารอนคาร์ล เซเดอสตอร์ม เรียกชื่อว่า "ฟลายเออร์บารอน" ซึ่งก่อตั้งโรงเรียนการบินของเขาในปี ค.ศ. 1912 พร้อมด้วยพิพิธภัณฑ์กองทัพบกสวีเดน (Armémuseum) ในกรุงสต็อกโฮล์ม และ *Marinmuseum* ที่คาร์ลสโกรมา ซึ่งเป็นของหน่วยงานรัฐ *Statens försvarshistoriska museer* ("พิพิธภัณฑ์สวีเดนแห่งกองกำลังกลาโหม")

เครื่องบินทุกลำบนแท่นแสดงของประวัติศาสตร์การบินทหารสวีเดนอยู่ในการแสดง วัตถุประสงค์การจัดแสดงนิทรรศการที่น่าสนใจจากวันที่บุกเบิกของสงครามโลกครั้งที่หนึ่ง ประกอบด้วย ผู้ฝึกสอน อัลบาทรอส 120 ตลอดจนเครื่องบินรบ เนเยพอร์ท และ เบรเกรท ซ้าบที่สร้างขึ้น เครื่องบินทิ้งระเบิดเครื่องยนต์คู่ ยังเกอร์ส ยู 86 และเครื่องบินที่ผลิตโดยอังกฤษ, อเมริกา, อิตาลี และสวีเดน ที่แสดงความหลากหลายของอากาศยาน ซึ่งทางกองทัพอากาศสวีเดนได้ใช้ในช่วงสงครามโลกครั้งที่สอง เครื่องบินที่จัดทั้งหมดล้วนมีความสำคัญ จากช่วงหลังสงคราม เครื่องบินต่างได้รับการจัดแสดง จากซ้าบ ยี 29 "Flying Barrel" เครื่องบินรบที่ทนทานแห่งยุค 1950 ถึง ยาส 39 ซึ่งเป็นเครื่องบินรบหลายบทบาทร่วมสมัยยุคที่ 4 ไม่นานมานี้ ได้มีนิทรรศการใหม่เพิ่มเติม ตามรอบซากเครื่องบิน *Tp 79* (กองทัพอากาศสวีเดนขนานนามว่า C-47) เครื่องบิน ELINT ที่ถูกยิงโดย MiG-15 ของโซเวียตใน ค.ศ. 1952 พิพิธภัณฑ์ยังจัดจำลองยาส 39  นอกจากนี้ ค.ศ. 2010 พิพิธภัณฑ์มีการสร้างและขยายตัวเป็นอย่างมาก

## อ้างอิง

## แหล่งข้อมูลอื่น

* Swedish Air Force Museum

สวีเดน
กองทัพอากาศ
กองทัพอากาศสวีเดน
ตุ่น จินตะเวช

**ตุ่น จินตะเวช** (29 สิงหาคม พ.ศ. 2488 – 28 เมษายน พ.ศ. 2558) เป็นนักการเมืองชาวไทย อดีตสมาชิกสภาผู้แทนราษฎรจังหวัดอุบลราชธานี สังกัดพรรคชาติไทยพัฒนา เป็นพี่ชายปัญญา จินตะเวช อดีตสมาชิกสภาผู้แทนราษฎรจังหวัดอุบลราชธานี สังกัดพรรคเพื่อไทย

## ประวัติ
ตุ่น เกิดเมื่อวันที่ 29 สิงหาคม พ.ศ. 2488 สำเร็จการศึกษาระดับปริญญาตรี สาขาเกษตรศาสตร์ จาก Gregorio Araneta University ประเทศฟิลิปปินส์ ด้านครอบครัวสมรสกับนางอรนุช จินตะเวช อดีตรองนายกองค์หารบริหารส่วนจังหวัดอุบลราชธานี มีบุตร 4 คน คือ
# ทนงศักดิ์ จินตะเวช
# อัครพล จินตะเวช สมาชิกสภาองค์การบริหารส่วนจังหวัดอุบลราชธานี
# นันท์นภัส จินตะเวช
# ตวงทิพย์ จินตะเวช สส.อุบลราชธานี เขต 11 สังกัดพรรคภูมิใจไทย

## การทำงาน
ตุ่น เป็นอดีตผู้ใหญ่บ้านและกำนันในอำเภอเดชอุดม ต่อมาได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานีตั้งแต่ปี พ.ศ. 2526 สังกัดพรรคกิจสังคม และได้รับเลือกตั้งเรื่อยมาในสังกัดพรรคการเมืองอื่น อาทิ พรรคปวงชนชาวไทย พรรคความหวังใหม่ ตามลำดับ ต่อมาในการเลือกตั้ง พ.ศ. 2548 ได้ย้ายมาสังกัดพรรคมหาชน และเป็นหนึ่งในสอง สส.ของพรรคมหาชน ที่ได้รับเลือกตั้งเป็น สส. และในการเลือกตั้ง พ.ศ. 2550 ได้ลงสมัครในสังกัดพรรคชาติไทย และในการเลือกตั้ง พ.ศ. 2554 ได้ลงสมัครในนามพรรคชาติไทยพัฒนา และเป็น สส.เพียงคนเดียวของพรรคที่ชนะการเลือกตั้งเป็น สส.ในพื้นที่ภาคอีสาน

## ถึงแก่อนิจกรรม
ตุ่น เสียชีวิตด้วยโรคหัวใจวายเฉียบพลัน เมื่อวันที่ 28 เมษายน พ.ศ. 2558 สิริอายุ 69 ปี มีพิธีพระราชทานเพลิงศพเมื่อวันที่ 4 พฤษภาคม พ.ศ. 2558 ณ วัดเมืองเดช อำเภอเดชอุดม จังหวัดอุบลราชธานี

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเดชอุดม
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคกิจสังคม
หมวดหมู่:นักการเมืองพรรคกิจประชาคม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคมหาชน
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติไทยพัฒนา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากภาวะหัวใจล้มเหลว
เทศบาลตำบลสระยายโสม

**เทศบาลตำบลสระยายโสม** เป็นองค์กรปกครองส่วนท้องถิ่นแห่งหนึ่งในตำบลสระยายโสม อำเภออู่ทอง จังหวัดสุพรรณบุรี มีพื้นที่ทั้งหมด 1.96 ตารางกิโลเมตร ประกอบด้วยพื้นที่บางส่วน ของ 3 หมู่บ้าน คือ หมู่ที่ 1,3 และ 4 ของตำบลสระยายโสม ซึ่งตั้งอยู่ทางทิศใต้ของอำเภออู่ทอง 

## ประวัติ
เทศบาลตำบลสระยายโสม แรกเริ่มก่อตั้งตามประกาศกระทรวงลงวันที่ 28 ธันวาคม 2499 โดยจัดตั้งท้องถิ่นบางส่วนของตำบลสระยายโสม อำเภออู่ทอง ขึ้นเป็น **สุขาภิบาลสระยายโสม** อำเภออู่ทอง จังหวัดสุพรรณบุรี โดยให้มีผลตั้งแต่วันที่ 26 มกราคม ปีถัดมา โดยครอบคลุมพื้นที่บางส่วนของตำบลสระยายโสม

ชุมชนบริเวณสุขาภิบาลสระยายโสมนั้น มีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตสุขาภิบาลสระยายโสม เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 29 กันยายน พ.ศ. 2559 โดยให้มีผลตั้งแต่วันที่ 3 ตุลาคม ปีเดียวกัน

ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลสระยายโสม จึงเปลี่ยนแปลงฐานะเป็น**เทศบาลตำบลสระยายโสม** นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
## ข้อมูลทั่วไป
เทศบาลตำบลสระยายโสม ตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองของเทศบาลตำบลขุนพัดเพ็งทุกทิศ

## การปกครอง
เทศบาลตำบลสระยายโสม ครอบคลุมพื้นที่บางส่วนของตำบลสระยายโสม ได้แก่

* หมู่ที่ 1 บ้านดอนเขว้า (บางส่วน) ตำบลสระยายโสม
* หมู่ที่ 3 บ้านสระยายโสม (บางส่วน) ตำบลสระยายโสม
* หมู่ที่ 4 บ้านโซ่ง (บางส่วน) ตำบลสระยายโสม

## ประชากร
เทศบาลตำบลสระยายโสม มีจำนวนประชากร ทั้งหมด 2,875 คน โดยแยกได้ดังนี้

## อ้างอิง

สระยายโสม
สระยายโสม
ทีนเอจดรีม (อัลบั้มเคที เพร์รี)

***ทีนเอจดรีม*** ()  เป็นสตูดิโออั้ลบั้มชุดที่สามของนักร้องชาวอเมริกัน เคที เพร์รี ออกจำหน่ายวันที่ 24 สิงหาคม ค.ศ. 2010 ภายใต้สังกัดแคปิตอลเรเคิดส์ ในด้านดนตรี อัลบั้มมีเพลงแนวป็อปและร็อกที่มีอิทธิพลของแนวเพลงดิสโก้ อิเล็กทรอนิกส์ ฟังก์ เฮาส์ โกธิกร็อก ไฮ-เอ็นอาร์จี และฮิปฮอป ด้านเนื้อร้อง เพลงในอัลบั้มมีเนื้อหาวนเวียนอยู่กับความรักในวัยรุ่น การสังสรรค์ การให้อำนาจตนเอง และความเติบโตของแต่ละคน เพร์รีมีส่วนเขียนเพลงทุกเพลงในอัลบั้ม และทำงานด้านโปรดิวเซอร์ร่วมกับโปรดิวเซอร์และนักเขียนเพลงมากมาย ได้แก่ ดร.ลู้ก, แมกซ์ มาร์ติน, เบนนี บลังโก, ทริกกี สตูอาร์ต, สตาร์เกต, เกร็ก เคิร์สติน และเอสเตอร์ ดีน

หลังจากออกจำหน่าย อัลบั้ม*ทีนเอจดรีม*ได้รับคำวิจารณ์โดยทั่วไปคละกันจากนักวิจารณ์เพลง ซึ่งยกย่องการผลิตเพลงและธีมของอัลบั้ม แต่ตำหนิเรื่องเนื้อหา อัลบั้มเปิดตัวอันดับหนึ่งบนชาร์ตบิลบอร์ด 200 ของสหรัฐฯ ขายได้ 192,000 หน่วยในสัปดาห์แรก ต่อมาได้รับการรับรองสองครั้งโดยสมาคมผู้ประกอบกิจการเพลงของสหรัฐอเมริกา ขายได้มากกว่า 2.7 ล้านหน่วยในสหรัฐอเมริกา และติดอันดับ 40 อันดับแรกบนชาร์ตประจำปีของบิลบอร์ด 200 เป็นเวลา 3 ปีติดต่อกัน อัลบั้มขายได้ทั้งหมดประมาณ 6 ล้านหน่วยทั่วโลก อัลบั้มและซิงเกิลมากมายทำให้เพร์รีได้เข้าชิงรางวัลแกรมมี 7 สาขา ได้แก่ Album of the Year, Best Pop Vocal Album, Record of the Year และชนะรางวัลจูโนอะวอดส์ 2011 สาขา International Album of the Year

แรกเริ่ม อัลบั้มออกซิงเกิลอันดับที่หนึ่ง "แคลิฟอร์เนียเกิลส์" และ "ทีนเอจดรีม" และหลังจากนั้นสร้างเพลงอันดับหนึ่งอีกหลายเพลง ได้แก่ "ไฟร์เวิร์ก" "อี.ที." และ "ลาสต์ฟรายเดย์ไนต์ (ที.จี.ไอ.เอฟ.)" ซิงเกิลที่หก "เดอะวันแด้ตก็อตอะเวย์" ขึ้นสูงสุดที่อันดับที่สามบนชาร์ตบิลบอร์ดฮอต 100 อัลบั้ม *ทีนเอจดรีม* เป็นอัลบั้มที่สองในประวัติศาสตร์ที่มีซิงเกิลอันดับหนึ่งถึง 5 เพลง (ตามหลังอัลบั้ม *[[แบด (อัลบั้ม)|แบด]]* ปี ค.ศ. 1987 ของไมเคิล แจ็กสัน) เป็นผู้หญิงคนแรกที่ทำได้ดังกล่าว และเป็นอัลบั้มที่สามในประวัติศาสตร์ที่มีเพลงติด 5 อันดับแรกถึง 8 เพลง ซิงเกิล 6 เพลงที่ออกมาก่อนหน้า รวมกับอีก 2 เพลงจากการออกจำหน่ายซ้ำ แต่ละเพลงขายได้มากกว่า 2 ล้านดาวน์โหลดในสหรัฐฯ ทำสถิติอัลบั้มเดียวที่มีซิงเกิลที่ได้รับการรับรองระดับแพลตินัมหลายครั้งในยุคดิจิทัล ทำลายสถิติเก่าอย่างอัลบั้ม *[[เดอะดัตเชส]]* (ค.ศ. 2006) ของเฟอร์กี้ ที่มีเพลงที่ได้รับการรับรองระดับแพลตินัมหลายครั้งเพียง 5 เพลง

## รายชื่อเพลง

## อ้างอิง

หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงของเคที เพร์รี
หมวดหมู่:อัลบั้มเพลงของค่ายแคปิตอลเรเคิดส์
หมวดหมู่:อัลบั้มเพลงที่ผลิตโดยแมกซ์ มาร์ติน
หมวดหมู่:อัลบั้มเพลงแนวป็อปโดยศิลปินชาวอเมริกัน
หมวดหมู่:อัลบั้มเพลงที่ผลิตโดย ดร.ลู้ก
หมวดหมู่:อัลบั้มเพลงที่ผลิตโดยเบนนี บลังโก
หมวดหมู่:อัลบั้มเพลงที่ผลิตโดยสตาร์เกต
ไอวันนาโก

**ไอวันนาโก** () คือซิงเกิลที่ 3 ของ บริตนีย์ สเปียส์ ในสัปดาห์แรกเพลงนี้อยู่ในอันดับที่ 73 ใน บิลบอร์ดฮอต 100 แต่ติดอันดับ 1 ใน เกาหลีใต้ ซึ่งเพลงนี้ได้ เชลล์แบ็ก, แมกซ์ มาร์ติน เป็นโปรดิวเซอร์ให้ และยังได้ ซาวาน โคเทชา มาร่วมแต่งเพลงนี้อีกด้วย และเพลงนี้ได้ คริส มาร์ พิเลียโร มากำกับมิวสิกวิดีโอเพลงนี้

## รายชื่อเพลง

*;French CD single
#"I Wanna Go" (Main Version)&nbsp;— 3:30
#"I Wanna Go" (DJ Frank E & Alex Dreamz Radio Remix)&nbsp;— 3:18

*;German CD single
#"I Wanna Go" (Main Version)&nbsp;— 3:30
#"I Wanna Go" (Gareth Emery Remix)&nbsp;— 5:26

*;ดิจิทัลดาวน์โหลด
#"I Wanna Go"&nbsp;— 3:30

*;ดิจิทัลดาวน์โหลด (Desi Hits! Remix)
#"I Wanna Go" (Desi Hits! Remix)&nbsp;— 4:37

*;ดิจิทัลดาวน์โหลด (EP)
#"I Wanna Go"&nbsp;— 3:30
#"I Wanna Go" (Gareth Emery Remix)&nbsp;— 5:25
#"I Wanna Go" (Moguai Remix)&nbsp;— 7:11
#"I Wanna Go" (Video)&nbsp;— 4:33

*;ดิจิทัลดาวน์โหลด (UK Remixes)
#"I Wanna Go" (Gareth Emery Remix)&nbsp;— 5:25
#"I Wanna Go" (Vada Remix)&nbsp;— 7:39
#"I Wanna Go" (Moguai Remix)&nbsp;— 7:11
#"I Wanna Go" (Pete Phantom Remix)&nbsp;— 3:18

*;ดิจิทัลดาวน์โหลด (Remixes)
#"I Wanna Go"&nbsp;— 3:30
#"I Wanna Go" (Captain Cuts Club Mix)&nbsp;— 4:43
#"I Wanna Go" (Alex Dreamz Radio Edit)&nbsp;— 4:07
#"I Wanna Go" (OLIVER Extended Remix)&nbsp;— 4:57
#"I Wanna Go" (Deluka BS Radio Remix)&nbsp;— 3:15
#"I Wanna Go" (Wallpaper Extended Remix)&nbsp;— 4:03
#"I Wanna Go" (Smash Mode Radio Remix)&nbsp;— 3:49
#"I Wanna Go" (Disco Fries Radio Remix)&nbsp;— 3:34
#"I Wanna Go" (Jump Smokers Radio Remix)&nbsp;— 4:51
#"I Wanna Go" (Desi Hits! Remix)&nbsp;— 4:36

## ชาร์ต

### ชาร์ตประจำสัปดาห์

### ชาร์ตประจำปี

## การรับรอง

## อ้างอิง

## แหล่งข้อมูลอื่น
* Britney Spears — Jive Records

หมวดหมู่:เพลงของบริตนีย์ สเปียส์
หมวดหมู่:ซิงเกิลในปี พ.ศ. 2554
หมวดหมู่:เพลงที่มีเนื้อหาเกี่ยวกับเพศ
หมวดหมู่:เพลงที่แต่งโดยแมกซ์ มาร์ติน
หมวดหมู่:เพลงแดนซ์ป็อป
การเปลี่ยนสีของใบไม้ในฤดูใบไม้ร่วง

thumb|ใบต้นเมเปิลญี่ปุ่น (22 พฤศจิกายน พ.ศ 2549)
[thumb|ใบของต้น[เมเปิล]]

**การเปลี่ยนสีของใบไม้ในฤดูใบไม้ร่วง** เป็นปรากฏการณ์ผลกระทบที่เกิดกับใบไม้ของต้นไม้หรือไม้พุ่มผลัดใบที่โดยปกติแล้วมีสีเขียว เปลี่ยนสีกลายเป็นสีเหลืองถึงแดงโดยใช้เวลาไม่กี่สัปดาห์ในฤดูใบไม้ร่วง ปรากฏการณ์นี้เรียกว่า **fall colors** และ **autumn colors**

## คลอโรฟีลล์และสีเขียว

ใบไม้มีสีเขียวเพราะการมีอยู่ของเม็ดสีที่เรียกว่าคลอโรฟิลล์ เมื่อมีคลอโรฟิลล์จำนวนมากในเซลล์ของใบไม้ เช่น ช่วงฤดูที่พืชพันธุ์เจริญงอกงาม สีเขียวของคลอโรฟิลล์จะมีอำนาจเหนือและปกคลุมเม็ดสีอื่นๆที่อาจมีอยู่ในใบไม้ ดังนั้นใบไม้ในฤดูร้อนจึงมีสีเขียว

[thumb|ใบไม้ใบนี้ เส้นใบยังคงสีเขียว ขณะที่ส่วนอื่นได้เปลี่ยนเป็นสีแดง ทำให้ลวดลายของใบมีลักษณะคล้ายกับ[แฟร็กทัล]]

คลอโรฟิลล์มีหน้าที่สำคัญคือจับรังสีแสงอาทิตย์และนำพลังงานที่ได้ไปใช้สร้างอาหารสำหรับพืช สร้างน้ำตาลจากน้ำและคาร์บอนไดออกไซด์ น้ำตาลจะเป็นสิ่งตั้งต้นของอาหารพืช ก็คือคาร์โบไฮเดรตซึ่งเป็นสิ่งที่พืชต้องการเพื่อใช้ในการเจริญเติบโต ในกระบวนการผลิตอาหาร คลอโรฟิลล์จะทำลายตัวเองอย่างต่อเนื่องจนกระทั่งหมดไป ระหว่างฤดูที่พืชพันธุ์เจริญงอกงาม พืชจะสร้างคลอโรฟิลล์เพิ่มเติมทำให้มีปริมาณคลอโรฟิลล์อยู่มาก ใบไม้จึงยังคงมีสีเขียว

ในปลายฤดูร้อน กลางวันสั้นลงและอุณหภูมิลดต่ำลง เส้นใบซึ่งเป็นทางผ่านของเหลวเข้าและออกจากใบจะค่อยๆปิดทีละน้อยๆ ตามชั้นของแบบเซลล์คอร์กแคมเบียมพิเศษที่ฐานใบ การพัฒนาชั้นคอร์กแคมเบียมจะช้าลงในขั้นแรกและจะเร็วขึ้นตามลำดับ ทำให้น้ำและแร่ธาตุเข้าสู่ใบไม้น้อยลง ในช่วงนี้คลอโรฟิลล์ในใบไม้จะลดลง

มีบ่อยครั้งที่เส้นใบยังคงมีสีเขียวในขณะที่ส่วนอื่นๆ เปลี่ยนสีไปอย่างสมบูรณ์

คลอโรฟิลล์จำนวนมากในระบบแสง II (หน่วยเก็บเกี่ยวแสง II หรือ LHC II) ซึ่งเป็นเยื่อโปรตีนจำนวนมาก LHC II จะเป็นสถานที่จับยึดแสงในกระบวนการสังเคราะห์แสง 

## อ้างอิง

## อ่านเพิ่ม
* 

## แหล่งข้อมูลอื่น

* Autumnal Tints by Henry David Thoreau
* Photographing fall foliage: how to capture autumn colors with your camera 
* Fall Foliage in Scandinavia
* Some technical articles on the evolution of autumn colors 
* Fall Foliage: Why Leaves Change Color LiveScience, *16 October 2006*
* 

หมวดหมู่:สรีรวิทยาของพืช
ซีบีเอสคอร์เพอเรชัน

**ซีบีเอสคอร์เพอเรชัน** () เป็นกลุ่มสื่อที่มุ่งเน้นในเชิงพาณิชย์กระจายเสียง , การประกาศ ,การโฆษณา และ กิจการวิทยุโทรทัศน์ ที่มีมากที่สุดของการดำเนินงานของบริษัทในประเทศสหรัฐอเมริกา บริษัท เริ่มซื้อขายใน ตลาดหุ้นนิวยอร์ก เมื่อ 3 มกราคม พ.ศ. 2549 ซีบีเอสมีสำนักงานใหญ่ตั้งอยู่ในใน Midtown , แมนฮัตตัน , นิวยอร์กซิตี้ สหรัฐอเมริกา

## อ้างอิง

## ดูเพิ่ม

* ซีบีเอส

## แหล่งข้อมูลอื่น
* เว็บไซต์อย่างเป็นทางการ

หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2548
หมวดหมู่:บริษัทที่ตั้งอยู่ในนครนิวยอร์ก
อันดับเหยี่ยวปีกแหลม

**อันดับเหยี่ยวปีกแหลม** () เป็นกลุ่มของนกมีประมาณ 290 สปีชีส์ ประกอบด้วย นกล่าเหยื่อในเวลากลางวัน การระบุนกล่าเหยื่อเป็นเรื่องยากและการถืออันดับมีหลายรูปแบบ

## ระบบ
นกในอันดับนี้มี 260 ชนิดทั่วโลก บางครั้งทุกวงศ์ยกเว้น Falconidae ถูกแยกออกเป็น Accipitriformes หรือ Cathartidae ถูกจัดเป็นอันดับ Cathartiformes แยกออกไปต่างหาก

* Falconidae: คาราคารา, เหยี่ยว, เหยี่ยวแมลงปอ, เหยี่ยวฮอบบี้, เหยี่ยวเคสเตรล
* Cathartidae: แร้งโลกใหม่
* Pandionidae: เหยี่ยวออสเปร
* Accipitridae: เหยี่ยวผึ้ง, อินทรี, เหยี่ยวรุ้ง, เหยี่ยวนกเขา, เหยี่ยวไคต์, แร้งโลกเก่า
* Sagittariidae: นกเลขานุการ

## อ้างอิง



* 

## แหล่งข้อมูลอื่น
*http://www.eeb.cornell.edu/winkler/botw/falconiformes.html
*Eaglewatch: Birds of prey and owls around the world (in Dutch; click on "Language / Taal" at top right for the English version)

หมวดหมู่:เหยี่ยว
หอพิพิธภัณฑ์แห่งชาติ

**หอพิพิธภัณฑ์แห่งชาติ** (; ) ตั้งอยู่ในนครหลวงเวียงจันทน์ สาธารณรัฐประชาธิปไตยประชาชนลาว เป็นพิพิธภัณฑ์แห่งชาติซึ่งก่อตั้งโดยเน้นจัดแสดงเหตุการณ์การปฏิวัติในคริสต์ทศวรรษ 1970 ตั้งอยู่ในอาคารยุคอาณานิคมของฝรั่งเศส โดยใน ค.ศ. 2007 สหรัฐได้บริจาคเงินทุนเพื่อช่วยในการพัฒนาพิพิธภัณฑ์

พิพิธภัณฑ์แห่งนี้สร้างขึ้นใน ค.ศ. 1925 ในบริเวณที่พำนักของผู้ว่าราชการฝรั่งเศส พิพิธภัณฑ์นี้นำเสนอประวัติศาสตร์ของประเทศลาว โดยมุ่งเน้นถึงการต่อสู้เพื่อเอกราชของชาวลาวจากนักล่าอาณานิคมต่างชาติรวมถึงกองกำลังจักรวรรดินิยม เดิมพิพิธภัณฑ์ตั้งอยู่บนถนนสามแสนไท ใกล้กับโรงแรมลาวพลาซ่า ปัจจุบันพิพิธภัณฑ์ได้ย้ายไปยังอาคารแห่งใหม่ตั้งอยู่บนถนนหน่อแก้วกุมมาน ใกล้กับพิพิธภัณฑ์ไกสอน พมวิหาน

## อ้างอิง

## บรรณานุกรม

* 

## แหล่งข้อมูลอื่น
* 
* 
* 
* 

หมวดหมู่:พิพิธภัณฑ์ในประเทศลาว
หมวดหมู่:นครหลวงเวียงจันทน์
หมวดหมู่:สิ่งก่อสร้างตั้งแต่ พ.ศ. 2468
หมวดหมู่:สิ่งก่อสร้างในเวียงจันทน์
สกุลทาร์เซียร์

**สกุลทาร์เซียร์** คือสกุลของทาร์เซียร์ที่เป็นไพรเมตขนาดเล็ก มีถิ่นกำเนิดที่หมู่เกาะในเอเชียตะวันออกเฉียงใต้ จนถึงปี พ.ศ.2553 โดยทั่วไปสายพันธุ์ทาร์เซียร์ทั้งหมดจะถูกกำหนดให้อยู่ในสกุลนี้ แต่การปรับปรุงวงศ์ Tarsiidae ได้แบ่งสกุลเพิ่มคือ Cephalopachus และสกุล Carlito

## การจำแนก
**สกุลทาร์เซียร์**ในยุคก่อนประวัติศาสตร์สูญพันธุ์ไปหมดแล้ว 

**สกุลทาร์เซียร์**มีทั้งหมด 14 ชนิด รวมที่สูญพันธุ์ไปแล้ว แต่ไม่นับทาร์เซียร์ฟิลิปปิน เนื่องจากถูกแยกออกไปในปี พ.ศ.2553 ย้ายไปสกุล *[[Carlito syrichta|Carlito]]* และ ทาร์เซียร์ตะวันตก เนื่องจากถูกแยกออกไปในปี พ.ศ.2553 ย้ายไปสกุล *[[Cephalopachus]]* 

**[[Tarsius dentatus]]* พบได้ที่ตอนกลางของเกาะซูลาเวซี
**[[Tarsius fuscus]]* พบได้ที่ตอนใต้ของเกาะซูลาเวซี
**[[Tarsius lariang]]* พบได้ที่ตอนกลางของเกาะซูลาเวซี
**[[Tarsius niemitzi]]* พบได้ที่ตอนเหนือของเกาะซูลาเวซี
**[[Tarsius pelengensis]]* พบได้ที่เกาะเปเลง ของอินโดนีเซีย
**[[Tarsius pumilus]]* เป็นขนาดเล็กที่สุด พบได้ที่ตอนกลางของเกาะซูลาเวซี
**[[Tarsius sangirensis]]* พบได้ที่เกาะซังไก อยู่ห่างไปประมาณ 200 กิโลเมตร ทางตอนตะวันออกเฉียงเหนือของเกาะซูลาเวซี
**[[Tasius spectrumgurskyae]]* พบได้บริเวณตะวันออกเฉียงเหนือของเกาะซูลาเวซี
**[[Tarsius supriatnai]]* พบได้ที่ตอนเหนือของเกาะซูลาเวซี
**[[Tarsius tarsier]]* ถือเป็นต้นแบบของสกุลทาร์เซียร์ทั้งหมด พบได้ทางใต้ของเกาะซูลาเวซี
**[[Tarsius tumpara]]* เป็นชนิดที่ค้นพบใหม่ พบได้ที่เกาะเซียว
**[[Tarsius wallacei]]* พบได้ที่ตอนเหนือของเกาะซูลาเวซี
*† *[[Tarsius eocaenus]]* (มีชีวิตอยู่ในสมัยอีโอซีนตอนกลาง พบที่ประเทศจีน)
*† *[[Tarsius sirindhornae]]* (มีชีวิตอยู่ในสมัยไมโอซีนตอนปลาย พบที่อำเภอแม่เมาะ จังหวัดลำปาง)

## อ้างอิง

## แหล่งข้อมูลอื่น
* 
*
อันดับเหยี่ยว

**อันดับเหยี่ยว** () เป็นอันดับของนกที่ประกอบด้วยนกล่าเหยื่อเวลากลางวันส่วนมาก เช่น เหยี่ยว, อินทรี และแร้ง

ในอดีตจะรวมเหยี่ยวในอันดับ Falconiformes แต่ผู้แต่งบางคนแยกมาไว้ในอันดับ Accipitriformes การศึกษาดีเอ็นเอที่ตีพิมพ์ใน ค.ศ. 2008 แสดงว่า เหยี่ยวปีกแหลม]ไม่ได้เป็นญาติใกล้ชิดกับนกในอันดับ Accipitriformes แต่ใกล้ชิดกับนกแก้วและนกเกาะคอน ตั้งแต่การแบ่งแยก (แต่ก็ไม่ได้วางเหยี่ยวถัดจากนกแก้วหรือนกเกาะคอน) ได้รับการยอมรับโดยคณะกรรมการการการจัดแบ่งประเภทอเมริกาใต้แห่งสมาคมนักปักษีวิทยาแห่งอเมริกา (American Ornithologists' Union) (SACC), คณะกรรมการการจัดแบ่งประเภทอเมริกาเหนือ (NACC), และ การประชุมปักษีนานาชาติ (IOC) สหภาพปักษีวิทยาบริติชให้การยอมรับอันดับ Accipitriformes และจัดการย้าย Falconiformes บนพื้นฐานของดีเอ็นเอและการจัดประเภทของ NACC และ IOC ได้จัดแร้งโลกใหม่ใน Accipitriformes ในขณะที่ SACC จัดให้แร้งโลกใหม่อยู่ในอันดับที่มีชื่อว่า Cathartiformes

## อนุกรมวิธาน
ปัจจุบัน Accipitriformes มี 262 ชนิดและ 75 สกุลใน 4 วงศ์ขยาย และอาจมีวงศ์ที่สูญพันธุ์ 1 วงศ์ ถือเป็นอันดับแรปเตอร์ที่หากินตอนกลางวันที่มีจำนวนมากที่สุด การวิเคราะห์ลำดับดีเอ็นเอเสนอแนะว่า อันดับ Accipitriformes เริ่มแบ่งอยกประมาณช่วงระหว่างสมัยอีโอซีน/โอลิโกซีน (ประมาณ 34 ล้านปีก่อน) การแยกกลุ่มก่อให้เกิดสกุล *Elanus* และ *Gampsonyx* จากสกุล Accipitriformes อื่น ๆ

* Accipitridae (เหยี่ยวหน้าเทา, อินทรี, เหยี่ยวรุ้ง, เหยี่ยวนกเขา, เหยี่ยวไคต์, แร้งโลกเก่า)
* Cathartidae (แร้งโลกใหม่)
* Pandionidae (เหยี่ยวออสเปร)
* Sagittariidae (นกเลขานุการ)

ตารางวิวัฒนาการชาติพันธุ์อิงจาก Nagy, J. & Tökölyi, J. (2014).

## อ้างอิง

## บรรณานุกรม
* 
*  Full text via AOU, COPO, BioOne.
*  Includes a review of recent literature on the controversy.
* 
* 
* 
* 
* 
*  Falconiformes was resequenced in version 4.1 (Jan 7, 2014)
* 
* 
* 
* 
* 

## แหล่งข้อมูลอื่น
*
*

หมวดหมู่:เหยี่ยว
การจัดการสายอักขระในภาษาซี

**การจัดการสายอักขระในภาษาซี** หมายถึงการดำเนินการกับสายอักขระในภาษาซี ซึ่งไลบรารีมาตรฐานภาษาซีได้มีกลุ่มฟังก์ชันเพื่อดำเนินการกับสายอักขระแบบพื้นฐานอยู่แล้ว ตัวอย่างเช่น การคัดลอกสายอักขระ การต่อสายอักขระ การตัดคำ และการค้นหา

ในภาษาซี ค่าคงที่สายอักขระที่ปิดด้วยอัญประกาศจะถูกแปลงให้เป็นสายอักขระที่จบด้วยอักขระว่างโดยอัตโนมัติ และเก็บไว้ในหน่วยความจำส่วนที่ไม่เปลี่ยนแปลง (static memory) การดำเนินการกับสายอักขระที่จบด้วยอักขระว่างไม่ว่าสายอักขระนั้นจะเป็นค่าคงที่หรือไม่ก็ตาม สามารถดำเนินการผ่านฟังก์ชันที่นิยามมาให้แล้วในไลบรารีมาตรฐานของภาษาซี ฟังก์ชันเหล่านี้มีการใช้งานกันอย่างแพร่หลายจนแทบจะเรียกได้ว่าเป็นส่วนหนึ่งของนิยามในภาษาซีไปแล้ว

## แหล่งข้อมูลอื่น
* C++ reference for <code>std::atoi</code> 

หมวดหมู่:ภาษาซี
วงศ์เหยี่ยวปีกแหลม

**วงศ์เหยี่ยวปีกแหลม** (Falconidae) ประกอบไปด้วยเหยี่ยวและคาราคาราซึ่งเป็นนกล่าเหยื่อในเวลากลางวัน มีประมาณ 60 ชนิด วงศ์นี้แบ่งออกได้เป็น 3 วงศ์ย่อย คือ **[[Herpetotherinae]]** **[[Polyborinae]]** ประกอบด้วย คาราคารา และเหยี่ยวป่า และ **[[Falconinae]]** ประกอบด้วย เหยี่ยว, เหยี่ยวเคสเตรล และ เหยี่ยวแมลงปอ

## อนุกรมวิธาน
* **วงศ์: Falconidae**
** สกุล *[[Black Caracara|Daptrius]]* 
** สกุล *[[Red-throated Caracara|Ibycter]]* – (บางครั้งถูกรวมอยู่ใน *Daptrius*)
** สกุล *[[Phalcoboenus]]* (4 ชนิด)
** สกุล *[[Caracara (genus)|Caracara]]* – (2 ชนิด)
** สกุล *[[Milvago]]* (2 ชนิด)
** สกุล *[[Laughing Falcon|Herpetotheres]]* 
** สกุล *[[Forest falcon|Micrastur]]* (7 ชนิด)
** สกุล *[[Spiziapteryx]]*
** สกุล *[[Polihierax]]* – (2 ชนิด รวมถึง *Neohierax*)
** สกุล *[[Microhierax]]* – (5 ชนิด)
** สกุล *[[Falcon|Falco]]* –  (ประมาณ 37 ชนิด)

## อ้างอิง
*  (2005) : Estratigrafía y vertebrados (Aves y Mammalia) de la Formación Cerro Bandera, Mioceno Temprano de la Provincia del Neuquén, Argentina. *Revista geológica de Chile* **32** (2) : 273-291. HTML fulltext

## แหล่งข้อมูลอื่น

* Falconidae videos, photos and sounds  on the Internet Bird Collection
* Falconidae sounds in the xeno canto collection

หมวดหมู่:วงศ์เหยี่ยวปีกแหลม
หมวดหมู่:นกล่าเหยื่อ
มหาวิทยาลัยแอเคริน

**มหาวิทยาลัยแอเคริน** () เป็นมหาวิทยาลัยของรัฐ ที่มีชื่อเสียงทางด้านการวิจัยพอลิเมอร์ในระดับแถวหน้าของโลก ตั้งอยู่ในเมืองแอเคริน รัฐโอไฮโอ สหรัฐอเมริกา อันได้ชื่อว่าเป็นเมืองหลวงแห่งการผลิตยาง และเป็นสมาชิกของกลุ่มระบบสถาบันอุดมศึกษาแห่งรัฐโอไฮโอ (the University System of Ohio) ก่อตั้งในปี พ.ศ. 2413 โดยเป็น วิทยาลัยขนาดเล็กที่มีความร่วมมือกับ Universalist Church จากนั้นในปี พ.ศ. 2456  ได้โอนกรรมสิทธิ์ให้แก่เมืองแอเคริน และในปี พ.ศ. 2510  วิทยาลัยแห่งนี้จึงถูกยกฐานะเป็นมหาวิทยาลัยแห่งรัฐ (state institution) มหาวิทยาลัยแห่งนี้มุ่งเน้นงานวิจัยไปที่ STEM, พอลิเมอร์, วัสดุศาสตร์ขั้นสูง และวิศวกรรมศาสตร์ ซึ่งในช่วงสิบปีหลังได้มีผลงานวิจัยและได้รับการยอมรับมากขึ้นตามลำดับ  

## คณะที่เปิดสอน
*วิทยาลัยศิลปะและวิทยาศาสตร์ (Buchtel College of Arts and Sciences)
*วิทยาลัยบริหารธุรกิจ (College of Business Administration)
*วิทยาลัยแห่งความคิดสร้างสรรค์และความเชี่ยวชาญศิลปะ (College of Creative and Professional Arts)
*วิทยาลัยครุศาสตร์ (College of Education)
*วิทยาลัยวิศวกรรมศาสตร์ (College of Engineering)
*วิทยาลัยวิทยาศาสตร์สุขภาพและการบริการ (College of Health Sciences and Human Services)
*คณะนิติศาสตร์ (School of Law)
*วิทยาลัยพยาบาลศาสตร์ (College of Nursing)
*วิทยาลัยวิทยาศาสตร์และวิศวกรรมพอลิเมอร์ (College of Polymer Science & Polymer Engineering)
*Honors College
*บัณฑิตวิทยาลัย (The Graduate School)
*University College
*Wayne College
*Summit College
## บุคคลที่มีชื่อเสียง
*รองศาสตราจารย์ ดร. ปณิธาน วัฒนายากร อดีตรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ
*ดร.สุรพงษ์ โตวิจักษณ์ชัยกุล ปริญญาวิศวกรรมศาสตร์ดุษฎีบัณฑิตและเป็นรัฐมนตรีว่าการกระทรวงการต่างประเทศ ในคณะรัฐมนตรีคณะที่ 60 ของไทย

## อ้างอิง

## แหล่งข้อมูลอื่น

อเคริน